Diari Oficial de la Generalitat Valenciana


Sumari del DOGV 5062, del 02-08-2005 (2005/9081)

DECRET 125/2005, de 29 de juliol, del Consell de la Generalitat, pel qual es modifica el Decret 181/2004, d'1 d'octubre, del Consell de la Generalitat, pel qual es va aprovar el Reglament Orgànic i Funcional de la Conselleria de Justícia i Administracions Públiques.
--------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2005/07/29/125/dof/vci/html**

### Dades del document

Número de DOGV
:   5062

Data del DOGV
:   02-08-2005

Secció del DOGV
:   I. DISPOSICIONS GENERALS

Número del document
:   2005/9081


Data del document
:   29-07-2005

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * Conselleria Justícia i Administracions Públiques
    * legislació
    * administració regional
    * reglament intern

DECRET 125/2005, de 29 de juliol, del Consell de la Generalitat, pel qual es modifica el Decret 181/2004, d'1 d'octubre, del Consell de la Generalitat, pel qual es va aprovar el Reglament Orgànic i Funcional de la Conselleria de Justícia i Administracions Públiques. [2005/Q9081]
  
El Decret 131/2004, de 27 d'agost, del Consell de la Generalitat, determina el nombre i denominació de les conselleries amb competències executives en què s'organitza l'administració de la Generalitat, entre les quals està la Conselleria de Justícia i Administracions Públiques.
  
El Decret 8/2004, de 3 de setembre, del president de la Generalitat, assigna a la Conselleria de Justícia i Administracions Públiques les competències en matèria de justícia, funció pública, situacions d'emergència, interior, administració local, col·legis professionals, gestió de la Unitat del Cos Nacional de Policia adscrita a la Comunitat Valenciana, associacions, fundacions, registres i notariat, consultes populars i electorals.
  
Posteriorment, el Decret 133/2004, de 3 de setembre, del Consell de la Generalitat, establix l'estructura orgànica de la Presidència i de les conselleries de l'administració de la Generalitat, i determina, en el títol III, l'estructura organitzativa bàsica de la Conselleria de Justícia i Administracions Públiques.
  
Finalment, mitjançant el Decret 181/2004, d'1 d'octubre, del Consell de la Generalitat, es va aprovar el Reglament Orgànic i Funcional de la Conselleria de Justícia i Administracions Públiques.
  
L'experiència acumulada durant la vigència de l'esmentat Decret 181/2004, d'1 d'octubre, del Consell de la Generalitat, aconsella introduir determinades modificacions en l'estructura de la Direcció General de Justícia i de la Direcció General d'Administració Autonòmica, de la Conselleria de Justícia i Administracions Públiques, que, en plena coherència organitzativa tant amb el Decret 8/2004, de 3 de setembre, del president de la Generalitat, com amb el Decret 133/2004, de 3 de setembre, del Consell de la Generalitat, suposaran una millora que contribuïsca a augmentar l'eficàcia en la prestació del servici públic.
  
Per tot això, de conformitat amb el que establixen els articles 35.f i 70 de la Llei 5/1983, de 30 de desembre, de Govern Valencià, a proposta del conseller de Justícia i Administracions Públiques i amb la deliberació prèvia del Consell de la Generalitat, en la reunió del dia 29 de juliol de 2005,
  
DECRETE
  
Article únic
  
Es modifiquen els articles 11.2 i 15 del Decret 181/2004, d'1 d'octubre, del Consell de la Generalitat, pel qual es va aprovar el Reglament Orgànic i Funcional de la Conselleria de Justícia i Administracions Públiques, els quals queden redactats de la manera següent:
  
«Article 11.2
  
La Direcció General de Justícia s'estructura en les unitats següents:
  
?Àrea de Modernització de l'Administració de Justícia, a la qual competix la coordinació interna dels servicis i unitats administratives als quals tinga encomenada la funció de dotar de mitjans materials, informàtics i infraestructures als òrgans judicials i, també la supervisió dels criteris de planificació i d'execució establits, i la representació de la direcció general en les tasques que li siguen encomanades.
  
?Àrea de Relacions amb l'Administració de Justícia, a la qual competix la coordinació interna dels servicis i unitats administratives que tinga encomanades en les relacions amb l'administració de Justícia, la gestió dels recursos humans del personal de l'administració de Justícia sobre els temes que té competències, la gestió de l'atenció a la víctima del delicte, mitjançant les oficines d'Atenció a les Víctimes del Delicte o altres entitats, el suport administratiu de les comissions d'Assistència Jurídica Gratuïta, la gestió de les subvencions per a retribuir els servicis d'assistència jurídica gratuïta i assistència al detingut o pres, i les relatives a associacions, fundacions, col·legis professionals, registres i notariat, així com la supervisió dels criteris de planificació i d'execució establits i la representació de la Direcció General en les tasques que se li encomanen.
  
?Àrea de Gestió de l'Oficina Judicial, a la qual competix la coordinació interna dels servicis i unitats administratives que tinga encomanades en l'execució de les directrius relatives al disseny, planificació, organització i coordinació de les oficines judicials i la resta dels òrgans sobre els quals es tenen competències i, també, la supervisió dels criteris de planificació i d'execució establits i la representació de la Direcció General en les tasques que se li encomanen, i específicament les competències següents:
  
a) Executar les directrius marcades per la Direcció General de Justícia en l'àmbit de les unitats processals de suport directe, dels servicis comuns processals, de les unitats administratives i de les oficines comunes de suport.
  
b) Gestionar la implantació, organització i desplegament de les unitats processals de suport directe, dels servicis comuns processals, de les unitats administratives i de les oficines comunes de suport.
  
c) Programar, organitzar i homogeneïtzar les pautes generals de treball de les unitats administratives i de les oficines comunes de suport de la Comunitat Valenciana.
  
d) Dirigir l'activitat de les unitats administratives i oficines comunes de suport per a optimitzar el seu rendiment i oferir un servici públic de qualitat.
  
e) Supervisar i retre compte de la consecució d'objectius per les unitats administratives i les oficines comunes de suport.
  
f) Coordinar i harmonitzar l'actuació de les distintes unitats administratives i les oficines comunes de suport de la Comunitat Valenciana.
  
g) Demanar la cooperació que calga dels responsables dels servicis comuns processals amb les unitats administratives i oficines comunes de suport.
  
h) Garantir la coordinació correcta, connexió i interrelació entre les unitats administratives i oficines comunes de suport amb els jutjats i tribunals.
  
?Direcció de Gestió de la Ciutat de la Justícia de València, amb el rang jeràrquic administratiu d'àrea, a la qual competix la direcció de la unitat administrativa del partit judicial de València, la gestió dels mitjans materials, informàtics i infraestructures de la Ciutat de la Justícia de València, així com la supervisió dels criteris de planificació i d'execució establits i la representació de la Direcció General en les tasques que se li encomanen».
  
«Article 15
  
1. La Direcció General d'Administració Autonòmica, sota la dependència de la Secretaria Autonòmica d'Administracions Públiques, exercix les funcions establides en l'article 76 de la Llei de Govern Valencià, així com les restants previstes en l'ordenament jurídic, respecte a les matèries següents:
  
a) En matèria de funció pública té encomanades la direcció, impuls i execució en matèria de personal al servici del Consell de la Generalitat i, també, la definició, implantació i supervisió del marc regulador de les relacions socials en l'àmbit de la Generalitat. Al respecte li correspon:
  
?Elaborar els informes sobre els projectes de disposicions generals que afecten l'estructura orgànica, mètodes de treball i de personal de les conselleries i els organismes que en depenen.
  
?L'elaboració de les relacions de llocs de treball, els procediments de reassignació d'efectius, la classificació de llocs de treball i el sistema retributiu del personal, en coordinació amb el departament competent en matèria de política pressupostària i despesa pública.
  
?La gestió de personal i l'aplicació del règim d'incompatibilitats.
  
?L'elaboració de l'oferta d'ocupació pública i la seua execució mitjançant la gestió de les convocatòries d'accés a la funció pública valenciana, la supervisió dels criteris de planificació i d'execució establits en matèria d'oferta d'ocupació pública, així com la provisió de llocs de treball.
  
?Les relacions amb les centrals sindicals, associacions professionals i representants del personal, la participació en els òrgans de representació previstos en la Llei 9/1987, de 12 de maig, sense perjuí de la intervenció de l'òrgan competent en aquells processos de negociació que pogueren tindre incidència pressupostària.
  
?L'execució de les funcions establides en la normativa vigent en matèria de prevenció de riscos laborals i atribuïdes als servicis de prevenció, en relació amb el personal de l'administració del Consell de la Generalitat i Justícia.
  
?La coordinació dels servicis de prevenció dels sectors docent i sanitari.
  
?La gestió, manteniment i actualització del Registre de Personal de la Generalitat i del Registre de Llocs de Treball.
  
?La formació i perfeccionament del personal al servici de la Generalitat, mitjançant la realització, coordinació o l'homologació d'activitats formatives incloses en els plans de formació de la Generalitat, sense perjuí de les competències formatives que tinguen encomanades altres conselleries, així com la coordinació i homologació dels cursos impartits per altres òrgans de la Generalitat o altres òrgans de l'administració pública.
  
?La planificació, organització i execució dels cursos derivats dels processos de selecció i promoció dels empleats públics de l'administració de la Generalitat.
  
?La formació i perfeccionament del personal al servici de les administracions locals, en les condicions que s'establisquen en els acords de cooperació interadministrativa que pogueren aconseguir-se.
  
b) En matèria de modernització, qualitat en la gestió i inspecció de servicis:
  
?La realització d'estudis i anàlisi sobre l'organització dels recursos humans en l'administració pública i sobre la direcció i gestió pública que servisquen per a l'adopció de decisions estratègiques en l'àmbit de competència de la direcció general.
  
?La proposta de definició d'un model corporatiu per a la implantació en la Generalitat d'una cultura d'excel·lència en la gestió centrada en el paper dels recursos humans i basat en la millora contínua, així com el desplegament normatiu dels instruments per a la implantació en el sector públic de mesures dirigides a una millor prestació dels servicis públics.
  
?El control i la inspecció general dels servicis, unitats i activitats de l'administració de la Generalitat, i dels organismes, entitats i empreses que en depenen, amb l'abast i contingut previstos en el Decret 236/1997, de 9 de setembre, del Consell de la Generalitat, pel qual es regula l'exercici de la competència d'inspecció general dels servicis de l'administració valenciana.
  
2. La Direcció General d'Administració Autonòmica s'estructura en les unitats següents:
  
?Àrea de Funció Pública, a la qual competix la coordinació interna dels servicis i unitats administratives adscrites, la supervisió dels criteris de planificació i d'execució establits en matèria de provisió de llocs, gestió de personal, règim d'incompatibilitats, l'elaboració de les relacions de llocs de treball, els procediments de reassignació d'efectius, la classificació de llocs de treball, el sistema retributiu del personal i la gestió, manteniment i actualització del Registre de Personal de la Generalitat i del Registre de Llocs de Treball.
  
?Àrea de l'Institut Valencià d'Administració Pública (IVAP), a la qual competix la coordinació interna dels servicis i unitats administratives adscrites, la supervisió dels criteris de planificació i d'execució establits en matèria de formació i perfeccionament del personal, l'organització de les proves de selecció i també els cursos derivats dels processos de selecció i promoció dels empleats públics.
  
?Àrea de Modernització, Gestió de Qualitat i Inspecció de Servicis, a la qual competix la coordinació interna dels servicis i unitats administratives adscrites, la supervisió i planificació de les funcions establides en matèria de modernització, qualitat en la gestió i inspecció general de servicis.
  
?Àrea de Prevenció de Riscos Laborals del Sector d'Administració Pública, a la qual competix la coordinació interna dels servicis i unitats administratives adscrites, la supervisió dels criteris de planificació i d'execució establits en matèria de direcció i coordinació de les activitats preventives, d'assessorament i suport, previstes en l'article 31 de la Llei 31/1995, de 8 de novembre, de Prevenció de Riscos Laborals, i la resta de normativa aplicable, amb la finalitat de garantir l'adequada protecció de la seguretat i la salut del personal al servici de l'administració del Consell de la Generalitat i de l'administració de Justícia, així com la coordinació dels servicis de prevenció dels sectors docent i sanitari».
  
DISPOSICIONS FINALS
  
Primera
  
Es faculta el conseller de Justícia i Administracions Públiques per a dictar totes les disposicions que requerisca el desplegament i execució del present decret, en compliment del que disposa l'article 71 de la Llei de Govern Valencià.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
Valencia, 29 de juliol de 2005
  
El president de la Generalitat,
  
FRANCISCO CAMPS ORTIZ
  
El conseller de Justícia i Administracions Públiques,


Còpia Permalink ELI